Željko Krušlin Kruška

**Željko Krušlin Kruška** (Gradina, 3. travnja 1956.) je hrvatski skladatelj, tekstopisac i pjevač. Najpoznatiji je po djelovanju sa svojom glazbenom grupom Latino. U braku je s novinarkom Ivanom Radaljac Krušlin. Otac je profesionalnog hrvatskog košarkaša i hrvatskog košarkaškog reprezentativca Filipa Krušlina i kćeri Edite Krušlin.

## Glazbena karijera
Nakon djetinjstva provedenog u dvorcu Bežanec, 1973. seli u Zagreb gdje završava gimnaziju i diplomira na Ekonomskom fakultetu. 

Godine 1975. pobjeđuje na natjecanju amaterskih pjevača i osvaja Zlatni grb grada Zagreba.

Dugi niz godina nastupa po zagrebačkim klubovima, konobama i restoranima te svira kao ulični svirač po europskim metropolama. Godine 1978. piše svoj najveći hit *Divno je biti nekome nešto*. Nedugo nakon, 1980. godine snima svoj prvi singl *Pasaž*, a službenu karijeru započinje 1993. objavljivanjem albuma *Divno je biti nekome nešto*. U međuvremenu kontinuirano godinama nastupa u zagrebačkom klubu *Sokol* sa svojom grupom *Latino*, utemeljenom 1985., na popularnim *Latino partyima* svake subote. Najznačajnija godina za Željka Krušlina i grupu Latino je 1995., kada je održan prvi u nizu koncerta na zagrebačkoj *Šalati* pred 10 000 posjetitelja. Iste godine objavljen je i album *Gdje je ljubav tu si ti.* Željko Krušlin Kruška je 1996. i 2005. godine ponovo sa svojim bendom *Latino*, dva dana zaredom napunio zagrebačku *Šalatu* s po 10 tisuća posjetitelja.

Željko Krušlin autor je himne Nogometnog kluba Croatia (NK Dinamo),  himne za Svjetsko rukometno prvenstvo za mušku i himne za žensku rukometnu reprezentaciju Republike Hrvatske.

Željko Krušlin stalni je član Hrvatskog društva skladatelja i Hrvatske glazbene unije.

## Književnost
Dobitnik je književne nagrade „''Zvonimir Golob''“ za najljepšu neobjavljenu ljubavnu pjesmu u Hrvatskoj 2020. godine.

## Humanitarni rad
1998. godine grupa *Latino* kreće na humanitarnu turneju „*Vašem gradu na dar*“, čiji se prihod od ulaznica koristi za potrebe poslijeratne obnove i potrebite. 

Ambasador je *Hendi Ping* lige – udruga stolnotenisača s invaliditetom i *Udruge DAR* – neprofitne i nevladine udruge za podršku darovitim učenicima u Republici Hrvatskoj i šire.

## Autorska djela

* A joj
* A ti sanjaj moje oči
* Ako bude sreće
* Ako grijeh je
* Ako se dogodi čudo
* Angela
* Anita
* Autobusom do Trsta
* Avantura
* Brodolom
* Buntovnik
* Ciao Ragazza
* Cijeli svijet za rukomet
* Croatia himna (NK Croatia)
* Čuvaj me
* Čuvaj mi gitaru
* Da bar vječno živimo
* Da je meni oko njeno
* Da se opet rodim
* Daj, daj, daj
* Dao si me tako lako
* Davne uspomene
* Divno je biti nekome nešto
* Dobar dan zlato moje
* Dok je ljubav
* Donilo te more meni
* Dora Dorica
* Druga bi dušu prodala
* Evo me dolazim moja Europo
* Fališ za Božić mama
* Filip i vrtić
* Gdje je ljubav tu si ti - L'amore
* Gdje je meni pamet bila
* Gdje si bila cijelu noć
* Godinu dana
* Godinu za godinom
* Hajde odmah dođi
* Hej ti
* Hej!
* Ima dana
* Ispod ovih oblaka
* Ivančice
* Ivana
* Ja na tebi volim sve
* Ja noću želim da se veselim
* Ja te volim sve do bola
* Jedva si se otrgla
* Kad bi opet...
* Kad bi tvoji jastuci
* Kad ljubav prođe plači
* Kajem se
* Kao u snu
* Kasno je
* Klara
* Kraljice (2020.)
* Kuda ljubav odlazi (2012.)
* Kunem se (2006.)
* Lea
* Lorena
* Loše navike (1996.)
* Mislila si
* Moja posljednja molitva
* Moje pismo
* Muško ne plače
* Ne dajte mi
* Ne dam se
* Ne diraj mi sne (1996.)
* Ne diraj u rane
* Ne ide mi!
* Ne kunem ljubav
* Ne mogu bez tebe (2018.)
* Ne trebam snove da te sanjam (2014.)
* Ne žali me
* Neka te draga nije strah
* Nema pomoći
* Nemoj doći ove noći
* Nemoj sine bit' kao ja
* Nemoj srećo nemoj noćas
* Nije meni dosta
* Nisam bio za nju
* Od zime drhtim ja
* Odlazim
* Opasna noć
* Ostalo je moga daha
* Ostani u mom životu
* Pakleni (Himna muške rukometne reprezentacije)
* Pakleni stroj
* Pasaž
* Pjevam noćas za tebe (2008.)
* Po stoti put (2019.)
* Poljubi me noćas (2007.)   
* Praktična žena
* Puerto Rico
* Putuj pjesmo (2008.)
* Putuj, putuj (1999.)
* Razbila se duša moja
* Samo nemoj zaplakati (2005.)
* Smotala si me
* Srce navijem na onu godinu
* Sretan Božić (1995.)
* Sunce na prozorčiću (2016.) 
* Svaka ti čast (1999.) 
* Sve ću žene varati
* Sve je noćas za ljubav stvoreno
* Sve moje nježnosti
* Sve što imam
* Svi moji pokloni
* Što je to u srcu mom (2022.)
* Što je, tu je
* Šuti srce šuti (2007.)
* Tako se ljubav ne čuva (2009.)
* Tebe noću dozivam
* Tebe trebam (2015.)
* Tebi prvoj ljubavi
* Ti imaš sve i bez mene
* To što vidiš to sam ja (2008.)
* U zoru
* Ubija me crno vino (2007.)
* Večeras
* Vjerna ili ne
* Vjerne djevojke
* Za inat
* Za tebe
* Zaboravi me
* Zapela si (1999.)
* Zauvijek (2005.)
* Zbogom za zbogom
* Žene čuvaju uspomene


## Diskografija (s grupom Latino)
* Divno je biti nekome nešto, 1993.
* Gdje je ljubav tu si ti, 1995.
* Žene čuvaju uspomene, 1997.
* Svaka ti čast, 1999.
* Sve najbolje, 2000.
* Dobar dan zlato moje, 2002.
* Zlatna kolekcija, 2005.
* Kruška i prijatelji — Divno je biti nekome nešto, 2011.
* Ljubav.com, 2020.

## Izvori